lv lv eo lv lv fr en lv sl tr lv lv lv lv lv lv lv lv lv lv lv eo lv de lv lv lv lv lv lv lv lv lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en en hbs_lat fr it fr de fr fr fr lv
KANDAVAS MĀKSLAS UN MŪZIKAS SKOLA
Popgrupa “Taustiņi” - laureāti konkursā POPFESTJŪRMALA
„ Taustiņi” ieguva 1.pakāpes diplomu.  Popgrupa dziedāja J.Zvirgzdiņa un G.Rača dziesmu “Mums pieder tik daudz”. Meiteņu skanīgās balsis un mirdzošās acis bija par iepriecinājumu gan žūrijai, gan klausītājiem, gan saviem pedagogiem. Kolektīvs saņēma arī žūrijas pārstāvja Viktora Zemgala piešķirto Simpātiju balvu.
Mūzikas nodaļā (Tirgus laukumā 11) Iesniegumu pieņemšana un iestājpārbaude:
1.,2. jūnijā no pl. 15.00 – 19.00
3. jūnijā no pl.12.00 – 17.00
Mākslas nodaļā (Sabiles ielā 12) iesniegumu pieņemšana jūnija mēnesī katru darba dienu no pl. 10.00 – 17.00 skolas lietvedībā.
Skolā iesniedzamie dokumenti: Iesniegums (uz skolas veidlapas)
Dzimšanas apliecība (personas datu saskaņošanai)
Mācību darbu skates un zaļās prakse 2016.g.
23.05.2016 - 06.06.2016 kur : Kandavas Mākslas un mūzikas skola
Ar mācību darbu skatēm un zaļās prakses pasākumiem beidzies  2016. mācību gads Kandavas Mākslas un mūzikas skolas   mākslas programmā.
Prakses ietvaros zīmēts un gleznots Kandavā,  savā tuvākajā apkārtnē un apmeklēts   atjaunotais Mākslas muzejs Rīgā.
Kristiāns Andersons, 12 g., "Klusā daba".
Lasīt visu ziņu (29)
Kandavas Mākslas un mūzikas skolas izlaidums
20.05.2016 kur : Kandavas Mākslas un mūzikas skola
KMMS izlaiduma 2016 fotogrāfe Marta Bumbiera.
Kandavas MMS izlaidums aizvadīts ar mūzikas nodaļas absolventu koncertu, mākslas programmas absolventu nobeiguma darbu izstādes atklāšanu, sveicēju ziediem un labiem novēlējumiem!
Beigšanas apliecību saņēmuši 14 mākslas un 9 mūzikas programmu audzēkņi.
Lasīt visu ziņu (24)
Kandavas Mākslas un mūzikas skolas mākslas programmas absolventu nobeiguma darbu izstāde
20.05.2016 - 22.06.2016 kur : Kandavas Mākslas un mūzikas skola
No 20.05.2016.-22.06.2016. Kandavas Mākslas un mūzikas skolas 2. un 3. stāvā skatāma mākslas programmas absolventu nobeiguma darbu izstāde, ko veido divas ekspozīcijas -audzēkņu darbi izvēles priekšmetos un dekoratīvas kompozīcijas "Kandavas faktūras".
Lasīt visu ziņu (28)
Noslēdzies Mākslas skolu Valsts konkurss
29.04.2016 kur : Kandavas Mākslas un mūzikas skola, Rīgas Dizaina un mākslas vidusskola
Marta pirmajā nedēļā Rīgas Dizaina un mākslas vidusskolā notika profesionālās ievirzes mākslas skolu audzēkņu Valsts konkursa II kārtas darbu vērtēšana. Žūrija – A.Lesiņa (keramiķe), A. Maračkovskis (tēlnieks), I. Pētersone (RDMV keramikas nodaļas vadītāja) izvērtēja 356 jauno autoru keramikas materiālā veidotus putnus no 90 Latvijas mākslas skolām. Kandavas Mākslas un mūzikas skolu konkursā pārstāvēja audzēkņu Esteres Karoles, Elzas Gumskas, Annas Dūniņas un Evelīnas Mileikas keramikas darbi tēmā “Putns”.
Lielajā konkurencē Kandavas Mākslas un mūzikas skola , pēc sasniegtā punktu skaita, bija starp labākajām skolām un iekļuva Latvijas izglītības iestāžu profesionālās ievirzes izglītības mākslas un dizaina jomas programmu audzēkņu Valsts konkursa 3.kārtā, kurš norisinājās 6.aprīlī vienlaikus četrās Latvijas dizaina un mākslas vidusskolās.
KMMS komanda - E.Karole, E.Gumska, R.Liepa un E.Mileika devās uz Rīgas Dizaina un mākslas vidusskolu, kur veiksmīgi pārstāvēja Kandavu konkursa tēmā „No tēla līdz dizainam”.
Lasīt visu ziņu (3)
Vispārējo klavieru festivāls audzēkņiem "NOTICI SEV!" Ernesta Vīgnera Kuldīgas Mūzikas skolā
11.03.2016 kur : Ernesta Vīgnera Kuldīgas mūzikas skola
Kurzemes reģiona mūzikas skolu vispārējo klavieru un klavieru (vokālā mūzika) klašu audzēkņiem FESTIVĀLS " NOTICI SEV!" notiek katru mācību gadu pirms audzēkņu pavasara brīvdienām Ernesta Vīgnera Kuldīgas Mūzikas skolā.
2016. gada 11. martā no Kandvas Mākslas un mūzikas skolas piedalījās 8. klases vijoļspēles audzēkne PAULA SAIJA (ped. Daiga Zariņa).
Festivāla tēma: " Izspēlēsim pasauli!""
Paula atskaņoja japāņu komponista YIRUMA skaņdarbu " Upe plūst Tevī" no pasaules slavenās jauniešu filmas "Krēsla" un Raimonda Paula dziesmu " Ābols", kuru gan dziedāja, gan spēlēja pavadījumu, jo savu nākotni saista ar vokālajām studijām.